524 คนไทยและชาวต่างชาติกลับจากประเทศเกาหลีใต้ ไต้หวัน มีไข้สูง 7 ราย
ผู้โดยสารชาวไทยและต่างชาติ จำนวน 524 คนเดินทางกลับจากประเทศเกาหลีใต้ และไต้หวัน พบมีไข้สูง 7 ราย ถูกส่งตัวไปโรงพยาบาลทันทีเมื่อเวลา 22.00 น. วันที่ 6 ส.ค.2563 ที่สนามบินสุวรรณภูมิ พลเอก ปริพัฒน์ ผลาสินธุ์ รองเสนาธิการทหาร นายกิตติพงศ์ กิตติขจร รองผู้อำนวยการท่าอากาศยานสุวรรณภูมิ (สายปฏิบัติการ 1) พร้อมเจ้าหน้าที่หน่วยงานที่เกี่ยวข้อง ร่วมคัดกรองตรวจรับคนไทยและชาวต่างชาติที่เดินทางมาจากประเทศเกาหลีใต้ โดยวันนี้มีผู้โดยสารคนไทยที่เดินทางกลับถึงสนามบินสุวรรณภูมิ จำนวน 2 เที่ยวบิน จากประเทศเกาหลีใต้ และไต้หวันโดยเที่ยวแรก จากไต้หวัน โดยสายการบิน ไชน่า แอร์ไลน์ เที่ยวบินที่ CI 831 เครื่องลงเวลา 12.00 น. ผู้โดยสารจำนวน 259 คน มีหมายจับจำนวน 1 คน เป็นคนไทย จำนวน 258 คน ชาวต่างชาติ จำนวน 1 คน เจ้าหน้าที่ทำการตรวจคัดกรองแล้ว พบผู้โดยสารคนไทยที่มีไข้สูง จำนวน 3 คน ป่วยโรคประจำตัว จำนวน 1 คน เจ้าหน้าที่ด่านควบคุมโรคนำส่งโรงพยาบาลทันที ส่วนที่เหลือเจ้าหน้าที่นำขึ้นรถบัสเพื่อดำเนินการกักตัว 14 วัน ตามมาตรการของรัฐ จำนวน 251 คน ที่โรงแรมบางกอกเซ็นเตอร์ หัวลำโพง โรงแรมแอมบาสเดอร์ สุขุมวิท โรงแรมบ้านไทย รามคำแหง โรงแรมเอชทูดู สมุทรปราการ โดยมีผู้โดยสารเข้ากักตัวทางเลือก จำนวน 3 คน ที่โรงแรมในกรุงเทพมหานครและนนทบุรีเที่ยวบินที่ 2 จากประเทศเกาหลีใต้ โดยสายการบิน โคเรียนแอร์ไลน์ เที่ยวบิน KE 651 เครื่องลงเวลา 21.12 น. ผู้โดยสารจำนวน 265 คน เป็นคนไทยจำนวน 198 คน ชาวต่างชาติ จำนวน 67 คน เจ้าหน้าที่ทำการตรวจคัดกรองแล้ว พบผู้โดยสารคนไทยที่มีไข้สูง จำนวน 4 คน ป่วยโรคประจำตัวจำนวน 3 คน เจ้าหน้าที่ด่านควบคุมโรคนำส่งโรงพยาบาลทันที ส่วนที่เหลือเจ้าหน้าที่นำขึ้นรถบัสเพื่อดำเนินการกักตัว 14 วัน ตามมาตรการของรัฐ จำนวน 191 คน ที่โรงแรมเอ็นวายซิตี้ สมุทรปราการ โรงแรมเอวาน่า บางนา โดยมีผู้โดยสารเข้ากักตัวทางเลือก จำนวน 67 คน ที่โรงแรมในกรุงเทพมหานครและนนทบุรีรวมผู้โดยสารทั้งชาวไทยและต่างชาติที่เดินทางมาจากประเทศเกาหลีใต้ และไต้หวัน ถึงไทย จำนวน 524 คน มีหมายจับจำนวน 1 คน เจ้าหน้าที่ทำการตรวจคัดกรองแล้ว พบผู้โดยสารคนไทยที่มีไข้สูงจำนวน 7 คน เจ้าหน้าที่ด่านควบคุมโรคนำส่งโรงพยาบาลทันที.
ผู้โดยสารชาวไทยและต่างชาติ จำนวน 524 คนเดินทางกลับจากประเทศเกาหลีใต้ และไต้หวัน พบมีไข้สูง 7 ราย ถูกส่งตัวไปโรงพยาบาลทันที
โควิด-19,คนไทยในต่างประเทศ,คนไทยในต่างแดน,คนไทยในเกาหลีใต้,คนไทยในไต้หวัน,คนไทยกลับจากต่างประเทศ,ไวรัสโคโรนา,ข่าวทั่วไป